Brigitte Bardot

Brigitte Bardot (selèb tou avèk inisyal « BB »), ki fèt 28 septanm 1934 nan Pari (Frans), se yon aktris sinema, modèl, chantèz ak militant nan Dwa zanimo fransèz.
 Biyografi 
Brigitte Bardot te fèt nan lane 1934 nan Pari. Modèl (mannken), aktris ak chantèz, li te trè angaje nan batay pou defans dwa zannimo yo se pou sa li te kreye yon fondasyon ki pote non li pou travay sou gwo kòz sila. Bardot rete yon referans absoli nan atizay lane 1950 ak 1960 yo. Se te yon jenn atis ki te an avans sou tan li e li te demontre sa nan plizyè zak li te poze ki te parèt chokan pou anpil moun epòk la. Kom egzanp, se te youn nan premye moun ki te gen kouraj mete yon bikini sou plaj "Croisette" nan Festival Cannes ki te fèt nan lane 1953. Se gras ak fim «Et Dieu créa la femme» talan li te rive touche yon laj piblik ki ta pral fè konnen li nan nivo entènasyonal. Pandan karyè li, li te vin modèl pi gwo atis nan epòk la. Brigitte Bardot se te senbòl emansipasyon fanm ak libète seksyèl nan peryòd aktif li, li te kolabore avèk pi gwo aktè ak sineyas yo. Non li rete asosye ak Roger Vadim, Jean-Louis Trintignant, Jacques Charrier, Jean-Luc Godard ak Serge Gainsbourg. Brigitte Bardot ki te gen ti non li "BB" te jwe nan prèske senkant fim anvan li te fini karyè li nan lane 1973. Depi lè sa a, li konsakre tan li sèlman nan kòz zannimo yo.

 Zèv li yo 
 Fimografi 
 Atik detaye : Fimografi Brigitte Bardot
 Teyat 
 1953 : L'Invitation au château de Jean Anouilh, metè an sèn André Barsacq

 Referans 

 Lyen deyò 
 Brigitte Bardot sou IMDb

Kategori:Moun
Kategori:Fanm
Kategori:Aktè
Kategori:Aktè sinema
Kategori:Chantè franse
Kategori:Aktè franse
Kategori:Nesans nan lane 1934
Kategori:Lanmò 2025